На основу чл. 132. став 2. и чл. 135. став 2. Закона о стечају („Службени гласник РС“ бр. 104/09, 99/2011-др. закон, 71/2012-одлука УС, 83/2014,) и у складу са Националним стандардом бр. 5 о начину и поступку уновчења имовине стечајног дужника („Службени гласник РС“ бр. 13/2010), стечајни управник у поступку стечаја над стечајним дужником:
 

МЛАДИ БОРАЦ АД СОНТА   – У СТЕЧАЈУ, Сонта, Салаш Млади борац бб
ОБЈАВЉУЈЕ

ПОЗИВ СТРУЧНИМ ЛИЦИМА ЗА ДОСТАВЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ СТЕЧАЈНОГ ДУЖНИКА КАО ПРАВНОГ ЛИЦА, ПРОЦЕНЕ ВРЕДНОСТИ ЦЕЛОКУПНЕ ИМОВИНЕ СТЕЧАЈНОГ ДУЖНИКА, ПРОЦЕНУ ИМОВИНЕ СТЕЧАЈНОГ ДУЖНИКА КОЈА ЈЕ ПРЕДМЕТ РАЗЛУЧНОГ И ЗАЛОЖНОГ ПРАВА И УТВРЂИВАЊА УЧЕШЋА ИМОВИНЕ ПОД ТЕРЕТОМ У УКУПНО ПРОЦЕЊЕНОЈ ВРЕДНОСТИ ПРАВНОГ ЛИЦА ОДНОСНО ИМОВИНСКЕ ЦЕЛИНЕ; И ПРОЦЕНЕ ЦЕЛИСХОДНОСТИ ПРОДАЈЕ СТЕЧАЈНОГ ДУЖНИКА КАО ПРАВНОГ ЛИЦА У ОДНОСУ НА ПРОДАЈУ ЦЕЛОКУПНЕ ИМОВИНЕ СТЕЧАЈНОГ ДУЖНИКА, ОДНОСНО ПРОДАЈУ ИМОВИНЕ СТЕЧАЈНОГ ДУЖНИКА У  ИМОВИНСКИМ ЦЕЛИНАМА
 
1.     УВОД
Решењем Привредног суда у Сомбору , посл. бр. Ст.10/2015 од 28.07.2015. године, отворен је стечајни поступак над стечајним дужником МЛАДИ БОРАЦ АД СОНТА -у стечају, из Сонте, Салаш Млади борац  бб. Дана 31.10.2018. године,  Решењем Привредног суда у Сомбору одређано је банкротство стечајног дужника.
 
2.     СВРХА ПРОЦЕНЕ
Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним стечајним дужником МЛАДИ БОРАЦ АД СОНТА - у стечају.
 
3.     ИЗВЕШТАЈ О ПРОЦЕНИ
[bookmark: _Hlk32226220]Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:
-прецизно означен предмет процене, дефиницију вредности, уз опис метода коришћених у Извештају о процени;
-закључак о процењеној вредности имовине стечајног дужника;
-закључак о процењеној вредности стечајног дужника као правног лица;
-извршити процену имовине стечајног дужника  која је предмет разлучног и заложног права и утврђивање учешћа ове имовине ( имовине под теретом ) у укупно процењеној вредности правног лица, односно целокупне имовине или имовинске целине;
-закључак у вези целисходности најповољнијег начина продаје, мишљење проценитеља и предлог најповољнијег начина уновчења стечајне масе уз давање детаљног образложења.
- саставити и доставити правно мишљење у вези правног статуса имовине која је предмет процене на основу прибављене документације
 
Стечајни управник ће у складу са чланом 132, став 2, процену доставити Суду, одбору поверилаца и разлучном повериоцу.

4.     МЕТОД ПРОЦЕНЕ
Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени.
Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.

5.     ИНФОРМАЦИЈЕ ЗА ПОНУЂАЧЕ
Заинтересовани понуђачи понуде подносе на адресу канцеларије повереника стечајног управника Сомбор, Васе Пелагића 19, или у електронској форми на адресу so.ljubovic@neobee.net, најкасније до 15.10.2021. године до 23:59 часова.

Понуђач уз понуду доставља скенирана документа,Наручилац задржава право да захтева од Понуђача накнадно достављање на увид оригиналне документације. Понуда треба да садржи:
  Доказе о испуњености услова из тачке 6. овог огласа;
  Имена чланова ужег тима који ће радити процену са задужењима и референцама;
  Рок у којем ће завршити процену;
  Цену за пружену услугу исказану у динарима;
  Рок за исплату накнаде за извршену услугу.
Уз понуду доставити:
  Доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и друга документација издата од надлежних органа;
  Доказе о стручности;
  Референце досадашњег рада.
У случају потребе и других података за избор понуђача заинтересована лица могу се јавити поверенику стечајног  управника Љубовић Предрагу  на наведену електронску адресу, као и на моб. тел: 063/525-104.
На избор понуђача узима се у обзир, осим финансијске понуде, и стручност, референце и друге елементе понуде који су од значаја за вршење конкретне процене.
Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење.
 
6.     УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
  Да је регистрован за обављање делатности код надлежног органа;
  Лиценца за обављање послова овлашћеног проценитеља;
  Да испуњава квалификационе услове, односно да располаже довољним кадровским и техничким капацитетом за вршење услуге из понуде.
 
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.
 
 
 
У Сомбору, дана 23.09.2021. године
Повереник стечајног  управника
					Предраг Љубовић
 
